ขอบคันหินแตก ชำรุด และกระเบื้องอิฐปูพื้นชำรุด บนเกาะกลาง ถ.พระรามที่ 3 ฝั่งขาออกเมือง บริเวณจุดกลับรถใต้สะพานข้ามแยก พระรามที่ 3 – นราธิวาสฯ ปากซอยพระรามที่ 3 ซ.60 (หน้าร้าน N กลุ่มสี่พี่น้องหม้อน้ำ) เนื่องจากถูกรถบรรทุกปูนขับเบียดเกาะกลาง จึงทำให้ขอบคันหิน และกระเบื้องอิฐปูพื้น แตกหัก ชำรุดเป็นบริเวณกว้าง (ตามรูปภาพ) โดยทาง กทม. ได้เคยเข้าดำเนินการซ่อมแล้วมาครั้งหนึ่ง เมื่อเดือน ธ.ค. 2565 แต่ปัจจุบัน (ตั้งแต่ 18 ม.ค. 2566) คันหินชำรุดใหม่อีก
.
ปัญหานี้ คันหินเกาะกลาง ถูกรถบรรทุกขับเบียดจนกระทั่งชำรุดเสียหาย ไม่ได้เกี่ยวข้องกับโครงการร้อยสายไฟฟ้าใต้ดิน ของการไฟฟ้านครหลวง (กฟน.) ซึ่งทาง กฟน. เคยชี้แจงกลับมาหลายครั้งแล้ว กรุณาอย่าส่งเรื่องให้ กฟน. อีก เพราะจะทำให้เรื่องล่าช้า และไม่ได้รับการแก้ไข 
.
ทั้งนี้ ได้เคยแจ้งผ่าน TraffyFondue ครั้งที่ 1 เลขที่ 2023-H7CAME วันที่ 19 ม.ค. 66 ครั้งที่ 2 เลขที่ 2023-LG43EY วันที่ 14 มี.ค. 66 เรื่องผ่านมากว่า 3 เดือน แต่ปัญหายังไม่ได้รับการแก้ไขแต่อย่างใด เพราะโยนเรื่องกันไปมา